Kolonaki

Kolonaki (gresk: Κολωνάκι, uttalt [koloˈnaci]), bokstavelig oversatt: Liten søyle er en bydel i det sentrale Athen, Hellas. Det ligger på den sydlige skråning av Lykabettoshøyden. Navnet skriver seg fra en to meter høy søyle som står på Kolonakiplassen). Det ble definert som boligområde, enda før et eneste hus var blitt bygget.
Kolonaki er et velstående distrikt, og et av byens ledende handleområder. Det omfatter blant annet et antall klesbutikker for yngre, såvel som eldre kunder og fører alt fra hverdagsklær til prestisjefylte moteklær haute couture fra greske og internasjonale designere. En av de viktigste handlegater, Odos Voukourestiou (Bukarest-gaten), er også kjent for juveler og smykker.

Kolonaki kan også by på et rikt utvalg av museer og kunstgallerier. Benakimuseet, og Goulandris Museum of Cycladic Art er to av de fineste private samlinger i landet. To mindre museer som finnes i Kolonaki er museet for greske kostymer og et teateruseum, begge svært spesialiserte innen sine respektive områder. Nær Leoforos Vasilissis Sofias (Dronning Sofia-avenyen) ligger det bysantinske museum og Athens krigsmuseum.

Det er et mangfold av muligheter for natteliv, inklusive barer, ouzerier, og tavernaer. Utendørsservering på fortauet er typisk, noe som skaper en livlig atmosfære om natten. Kolonakiplassen (med den lille søylen) er omgitt av kafeer og restauranter. En kabelbane forbinder Kolonaki med Lykabettoshøyden.
I Kolonaki er det også to metrostasjoner: Evengelismos og Megaro Mousikis.

 Galleri 

Kategori:Bydeler i Athen
Kategori:Byggverk i Hellas